CELEX: 52018PC0713
Language: da
Date: 2018-10-26
Title: Forslag til RÅDETS GENNEMFØRELSESAFGØRELSE om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 26.10.2018
            COM(2018) 713 final
            2018/0366(NLE)
            Forslag til
            RÅDETS GENNEMFØRELSESAFGØRELSE
            om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem
            
               
         
         
            
               BEGRUNDELSE
            
            
               
                  I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (herefter "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle momsopkrævningen eller for at undgå visse former for momsunddragelse eller momsundgåelse.
               
               
                  Ved brev registreret i Kommissionen den 15. maj 2018 anmodede Polen om tilladelse til fortsat at momsfritage afgiftspligtige personer, hvis årlige omsætning højst er lig med modværdien i national valuta af 40 000 EUR. I overensstemmelse med momsdirektivets artikel 395, stk. 2, underrettede Kommissionen de øvrige medlemsstater ved brev af 20. juli 2018, med undtagelse af Spanien, der blev underrettet ved brev af 23. juli 2018. Ved brev af 23. juli 2018 meddelte Kommissionen Polen, at den rådede over alle de oplysninger, den fandt nødvendige for at kunne vurdere anmodningen.
               
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Det følger af momsdirektivets afsnit XII, kapitel 1, at medlemsstaterne har mulighed for at anvende særordninger for små virksomheder, herunder mulighed for at indrømme momsfritagelse til afgiftspligtige personer med en årlig omsætning under et vist beløb. Afgiftsfritagelsen indebærer, at en afgiftspligtig person ikke skal opkræve moms på leveringer og følgelig heller ikke kan fradrage indgående moms.
               
               
                  I henhold til momsdirektivets artikel 287, nr. 14), kan Polen indrømme momsfritagelse til afgiftspligtige personer med en årlig omsætning, der højst er lig med modværdien i national valuta af 10 000 EUR.
               
               
                  Ved Rådets beslutning 2009/790/EF
                     1
                   fik Polen tilladelse til at momsfritage afgiftspligtige personer med en årlig omsætning, der højst er lig med modværdien i national valuta af 30 000 EUR, frem til den 31. december 2012. Ved Rådets gennemførelsesafgørelse 2012/769/EU
                     2
                   blev fravigelsen forlænget indtil den 31. december 2015 og derefter ved Rådets gennemførelsesafgørelse 2015/1173/EU
                     3
                   indtil den 31. december 2018. Ved Rådets gennemførelsesafgørelse (EU) 2016/2090
                     4
                   blev fritagelsestærsklen forhøjet til modværdien i national valuta af 40 000 EUR. 
               
               
                  Polen anmodede om en forlængelse af denne foranstaltning for endnu en begrænset periode. Polen anførte, at begrundelserne for anmodningen om fravigelse stort set er uændrede. Den særlige foranstaltning letter byrden for et større antal afgiftspligtige personer, der driver virksomhed i begrænset omfang, og fremmer udviklingen af sådanne små virksomheder. Samtidig medfører foranstaltningen en mindskelse af de administrative byrder for skattemyndighederne, i og med at behovet for at kontrollere små afgiftspligtige personer begrænses; denne kontrol er relativt omkostningskrævende i forhold til det momsbeløb, der er tale om. Den gør det også muligt at styrke kontrolforanstaltningerne over for større afgiftspligtige personer. Foranstaltningen er og vil fortsat være helt frivillig for afgiftspligtige personer.
               
            
            
               I betragtning af foranstaltningens potentielt positive indvirkning i form af en mindskelse af de administrative byrder for virksomhederne og skatteforvaltningen, uden at det har nogen større konsekvenser for de samlede momsindtægter, foreslås det at forlænge fravigelsen i endnu en begrænset periode indtil den 31. december 2021. Kommissionen lancerede for nylig et forslag
                  5
                om ændring af artikel 281-294 i direktiv 2006/112/EF, som vedrører særordningen for små virksomheder. Det er derfor muligt, at der træder et direktiv om ændring af disse artikler i kraft, hvori der fastsættes en dato for medlemsstaterne til at anvende nationale bestemmelser til gennemførelse heraf. Hvis denne dato ligger før undtagelsens udløbsdato den 31. december 2021, bør nærværende afgørelse ophøre med at gælde.
            
            
               •Sammenhæng med de gældende regler på samme område
            
            
               Andre medlemsstater har fået tilladelse til lignende fravigelser. Luxembourg
                  6
                har fået godkendt en tærskel på 30 000 EUR, Estland
                  7
                en tærskel på 40 000 EUR, Italien
                  8
                en tærskel på 65 000 EUR, Kroatien
                  9
                en tærskel på 45 000 EUR, Letland
                  10
                en tærskel på 40 000 EUR og Rumænien
                  11
                en tærskel på 88 500 EUR. 
            
            
               Fravigelser af momsdirektivets regler bør altid være begrænset i tid, således at virkningerne heraf kan bedømmes. Bestemmelserne i momsdirektivets artikel 281-294 vedrørende særordningen for små virksomheder er desuden taget op til revision. Som bebudet i momshandlingsplanen
                  12
                og i Kommissionens arbejdsprogram 2017
                  13
                har Kommissionen for nylig fremsat et forslag om SMV-ordningen
                  14
               .
            
            
               Det foreslås derfor at tillade fravigelsesforanstaltningen frem til den 31. december 2021 eller den dato, hvor medlemsstaterne skal anvende eventuelle nationale bestemmelser, som de er forpligtet til at indføre som følge af vedtagelsen af et direktiv om ændring af artikel 281-294 i direktiv 2006/112/EF. 
            
            
               •Sammenhæng med Unionens politik på andre områder
            
            
               Foranstaltningen er i overensstemmelser med Unionens målsætninger for små virksomheder som fastsat i Kommissionens meddelelse "Tænk småt først — En "Small Business Act" for Europa"
                  15
               , hvori medlemsstaterne opfordres til at tage hensyn til SMV'ernes særlige karakteristika ved udformningen af lovgivningen og derfor til at forenkle de gældende regler.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 395 i momsdirektivet. 
            
         
         
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, finder nærhedsprincippet ikke anvendelse.
               
            
            
               •Proportionalitetsprincippet
            
            
               
                  Afgørelsen vedrører en tilladelse, der indrømmes en medlemsstat på dennes egen anmodning og udgør ikke en forpligtelse.
               
            
            
               I betragtning af undtagelsens begrænsede anvendelsesområde står den særlige foranstaltning i rimeligt forhold til det tilstræbte mål, nemlig at forenkle momsopkrævningen for et større antal små afgiftspligtige personer og for skatteforvaltningen.
            
            
               •Valg af retsakt
            
            
               Foreslået retsakt: Rådets gennemførelsesafgørelse.
            
            
               I henhold til artikel 395 i Rådets direktiv 2006/112/EF er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er den bedst egnede retsakt, da den kan rettes til individuelle medlemsstater.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               Forslaget er baseret på en anmodning fra Polen og vedrører kun denne medlemsstat.
            
            
               •Ekspertbistand
            
            
               Der har ikke været behov for ekstern ekspertbistand.
            
            
               •Konsekvensanalyse
            
            
               
                  Formålet med forslaget til Rådets gennemførelsesafgørelse er i yderligere tre år at tillade anvendelsen af en forenklingsforanstaltning, som fjerner mange af momsforpligtelserne for virksomheder, hvis årsomsætning højst er lig med modværdien i national valuta af 40 000 EUR, og som derfor potentielt har en positiv indvirkning i form af en reduktion af de administrative byrder for virksomhederne og skatteforvaltningen, uden at det har nogen større konsekvenser for de samlede momsindtægter. På grund af fravigelsens snævre anvendelsesområde og den begrænsede tidsmæssige anvendelse vil virkningen under alle omstændigheder være begrænset.
               
            
            
               4.VIRKNINGER FOR BUDGETTET
            
            
               
                  Forslaget har ingen virkninger for EU-budgettet, eftersom Polen vil beregne en kompensation i overensstemmelse med artikel 6 i Rådets forordning (EØF, EURATOM) nr. 1553/89.
               
            
            
               5.ANDRE FORHOLD
            
            
               
                  Forslaget indeholder en udløbsklausul i form af en automatisk frist. 
               
            
            
               2018/0366 (NLE)
            
         
         
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  16
               , særlig artikel 395, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 287, nr. 14), i direktiv 2006/112/EF har Polen tilladelse til at indrømme momsfritagelse til afgiftspligtige personer med en årsomsætning, der højst er lig med modværdien i national valuta af 10 000 EUR beregnet på grundlag af kursen på dagen for landets tiltrædelse.
            
            
               (2)Ved Rådets beslutning 2009/790/EF
                  17
                fik Polen tilladelse til indtil den 31. december 2012 at indrømme momsfritagelse til afgiftspligtige personer med en årsomsætning, der højst er lig med modværdien i national valuta af 30 000 EUR beregnet på grundlag af kursen på dagen for landets tiltrædelse. Tilladelsen til at anvende nævnte særlige foranstaltning blev efterfølgende ved Rådets gennemførelsesafgørelse 2012/769/EU
                  18
                forlænget indtil den 31. december 2015 og ved Rådets gennemførelsesafgørelse (EU) 2015/1173
                  19
                indtil den 31. december 2018. Ved Rådets gennemførelsesafgørelse (EU) 2016/2090
                  20
                blev fritagelsestærsklen forhøjet til modværdien i national valuta af 40 000 EUR. 
            
            
               (3)Ved brev registreret i Kommissionen den 15. maj 2018 anmodede Polen om tilladelse til fortsat at momsfritage afgiftspligtige personer, hvis årlige omsætning højst er lig med modværdien i national valuta af 40 000 EUR.
            
            
               (4)I overensstemmelse med artikel 395, stk. 2, andet afsnit, i direktiv 2006/112/EF fremsendte Kommissionen Polens anmodning til de øvrige medlemsstater ved brev af 20. juli 2018, med undtagelse af Spanien, der fik anmodningen fremsendt ved brev af 23. juli 2018. Ved brev af 23. juli 2018 meddelte Kommissionen Polen, at den rådede over alle de oplysninger, den fandt nødvendige for at kunne vurdere anmodningen.
            
            
               (5)Ifølge oplysningerne fra Polen er begrundelserne for anmodningen om fravigelse stort set uændrede. Den letter byrden for et større antal afgiftspligtige personer, der driver virksomhed i begrænset omfang. Den medfører også en mindskelse af de administrative byrder for skattemyndighederne, i og med at behovet for at kontrollere små afgiftspligtige personer begrænses; denne kontrol er relativt omkostningskrævende i forhold til det momsbeløb, der er tale om. Foranstaltningen er helt frivillig for afgiftspligtige personer.
            
            
               (6)Eftersom den højere tærskel har reduceret momsforpligtelserne for små virksomheder, og disse virksomheder stadig kan vælge at være underlagt den almindelige momsordning i henhold til artikel 290 i direktiv 2006/112/EF, bør Polen gives tilladelse til at anvende foranstaltningen i endnu en begrænset periode frem til den 31. december 2021.
            
            
               (7)Da artikel 281-294 i direktiv 2006/112/EF vedrørende særordningen for små virksomheder er under revision, er det muligt, at der træder et direktiv om ændring af disse artikler i kraft, hvori der fastsættes en dato for medlemsstaterne til at anvende nationale bestemmelser, før undtagelsens gyldighedsperiode udløber den 31. december 2021. Hvis dette er tilfældet, bør denne afgørelse ophøre med at finde anvendelse.
            
            
               (8)Fravigelsen har ingen negativ indvirkning på Unionens egne indtægter hidrørende fra moms, idet Polen skal foretage en kompensationsberegning i henhold til artikel 6 i Rådets forordning (EØF, Euratom) nr. 1553/89
                  21
               . 
            
            
               (9)Beslutning 2009/790/EF bør derfor ændres —
            
            
               VEDTAGET DENNE AFGØRELSE: 
            
            
               Artikel 1
            
            
               Artikel 2 i beslutning 2009/790/EF affattes således:
            
         
         
            
               "Artikel 2
            
            
               Denne beslutning anvendes fra den 1. januar 2010 indtil den tidligste af følgende to datoer:
            
            
               a)
                     den 31. december 2021 
            
            
               b)
                     den dato, hvor medlemsstaterne skal anvende eventuelle nationale bestemmelser, som de er forpligtet til at indføre som følge af vedtagelsen af et direktiv om ændring af artikel 281-294 i direktiv 2006/112/EF vedrørende særordningen for små virksomheder."
            
            
               Artikel 2
            
            
               Denne afgørelse anvendes fra den 1. januar 2019. 
            
            
               Artikel 3
            
            
               Denne afgørelse er rettet til Republikken Polen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets beslutning 2009/790/EF af 20. oktober 2009 om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 283 af 30.10.2009, s. 53).
               
               
                  
                     (2)
                  
                        Rådets gennemførelsesafgørelse 2012/769/EU af 4. december 2012 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 338 af 12.12.2012, s. 27).
               
               
                  
                     (3)
                  
                        Rådets gennemførelsesafgørelse 2015/1173/EU af 14. juli 2015 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 189 af 17.7.2015, s. 36).
               
               
                  
                     (4)
                  
                        Rådets gennemførelsesafgørelse (EU) 2016/2090 af 21. november 2016 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 324 af 30.11.2016, s. 7). 
               
               
                  
                     (5)
                  
                        Forslag til Rådets direktiv om ændring af direktiv 2006/112/EF om det fælles merværdiafgiftssystem for så vidt angår særordningen for små virksomheder (COM(2018) 21 final af 18.1.2018).
               
               
                  
                     (6)
                  
                        Rådets gennemførelsesafgørelse (EU) 2017/319 af 21. februar 2017 om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 47 af 24.2.2017, s. 7). 
               
               
                  
                     (7)
                  
                        Rådets gennemførelsesafgørelse (EU) 2017/563 af 21. marts 2017 om bemyndigelse af Republikken Estland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 80 af 25.3.2017, s. 33).
               
               
                  
                     (8)
                  
                        Rådets gennemførelsesafgørelse (EU) 2016/1988 af 8. november 2016 om ændring af gennemførelsesafgørelse 2013/678/EU om tilladelse til Den Italienske Republik til fortsat at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 306 af 15.11.2016, s. 11).
               
               
                  
                     (9)
                  
                        Rådets gennemførelsesafgørelse (EU) 2017/1768 af 25. september 2017 om bemyndigelse af Republikken Kroatien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 250 af 28.9.2017, s. 71).
               
               
                  
                     (10)
                  
                        Rådets gennemførelsesafgørelse (EU) 2017/2408 af 18. december 2017 om at give tilladelse til Republikken Letland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 342 af 21.12.2017, s. 8).
               
               
                  
                     (11)
                  
                        Rådets gennemførelsesafgørelse (EU) 2017/1855 af 10. oktober 2017 om bemyndigelse af Rumænien til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 265 af 14.10.2017, s. 19).
               
               
                  
                     (12)
                  
                        Meddelelse fra Kommissionen til Europa-Parlamentet, Rådet og Det Europæiske Økonomiske og Sociale Udvalg om en handlingsplan for moms — Mod et fælles europæisk momsområde — De svære valg, Bruxelles (COM(2016)148 final af 7.4.2016).
               
               
                  
                     (13)
                  
                        Kommissionens arbejdsprogram 2017 — Realisering af et Europa, der beskytter, styrker og forsvarer, Strasbourg (COM(2016) 710 final af 25.10.2016).
               
               
                  
                     (14)
                  
                        Forslag til Rådets direktiv om ændring af direktiv 2006/112/EF om det fælles merværdiafgiftssystem for så vidt angår særordningen for små virksomheder (COM(2018) 21 final af 18.1.2018).
               
               
                  
                     (15)
                  
                        KOM(2008) 394 af 25.6.2008.
               
               
                  
                     (16)
                  
                        EUT L 347 af 11.12.2006, s. 1.
               
               
                  
                     (17)
                  
                        Rådets beslutning 2009/790/EF af 20. oktober 2009 om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 283 af 30.10.2009, s. 53).
               
               
                  
                     (18)
                  
                        Rådets gennemførelsesafgørelse 2012/769/EU af 4. december 2012 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 338 af 12.12.2012, s. 27).
               
               
                  
                     (19)
                  
                        Rådets gennemførelsesafgørelse (EU) 2015/1173 af 14. juli 2015 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 189 af 17.7.2015, s. 36).
               
               
                  
                     (20)
                  
                        Rådets gennemførelsesafgørelse (EU) 2016/2090 af 21. november 2016 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 324 af 30.11.2016, s. 7). 
               
               
                  
                     (21)
                  
                        Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).